CELEX: 62015TA0685
Language: hu
Date: 2017-10-26 00:00:00
Title: T-685/15. sz. ügy: A Törvényszék 2017. október 26-i ítélete – Sulayr Global Service kontra /EUIPO – Sulayr Calidad (sulayr GLOBAL SERVICE) („Európai uniós védjegy — Felszólalási eljárás — A sulayr GLOBAL SERVICE európai uniós ábrás védjegy bejelentése — SULAYR korábbi nemzeti szóvédjegy — Viszonylagos kizáró ok — A szolgáltatások hasonlóságának hiánya — A 207/2009/EK rendelet 8. cikke (1) bekezdésének b) pontja [jelenleg az (EU) 2017/1001 rendelet 8. cikke (1) bekezdésének b) pontja]”)

11.12.2017   
            
            
               HU
            
            
               Az Európai Unió Hivatalos Lapja
            
            
               C 424/29
            
         A Törvényszék 2017. október 26-i ítélete – Sulayr Global Service kontra /EUIPO – Sulayr Calidad (sulayr GLOBAL SERVICE)
   (T-685/15. sz. ügy) (1)
   
   ((„Európai uniós védjegy - Felszólalási eljárás - A sulayr GLOBAL SERVICE európai uniós ábrás védjegy bejelentése - SULAYR korábbi nemzeti szóvédjegy - Viszonylagos kizáró ok - A szolgáltatások hasonlóságának hiánya - A 207/2009/EK rendelet 8. cikke (1) bekezdésének b) pontja [jelenleg az (EU) 2017/1001 rendelet 8. cikke (1) bekezdésének b) pontja]”))
   (2017/C 424/41)
   Az eljárás nyelve: spanyol
   
      Felek
   
   
      Felperes: Sulayr Global Service, SL (Valle del Zalabi, Spanyolország) (képviselők: P. López Ronda, G. Macías Bonilla, G. Marín Raigal és E. Armero Lavie ügyvédek)
   
      Alperes: az Európai Unió Szellemi Tulajdoni Hivatala (EUIPO) (képviselő kezdetben: Palmero Cabezas, később J. Crespo Carrillo meghatalmazottak)
   
      A másik fél az EUIPO fellebbezési tanácsa előtti eljárásban, beavatkozó fél a Törvényszék előtti eljárásban: Sulayr Calidad, SL (Granada, Spanyolország) (képviselők kezdetben: E. Bayo de Gispert és G. Hinarejos Mulliez, később G. Hinarejos Mulliez és I. Valdelomar Serrano ügyvédek)
   
      Az ügy tárgya
   
   Az EUIPO első fellebbezési tanácsának a Sulayr Calidad és a Sulayr Global Service közötti felszólalási eljárással kapcsolatban 2015. szeptember 23-án hozott határozata (R 149/2015-1. sz. ügy) ellen benyújtott kereset.
   
      Az ítélet rendelkező része
   
   
               1)
            
            
               A Törvényszék az Európai Unió Szellemi Tulajdoni Hivatala (EUIPO) első fellebbezési tanácsának 2015. szeptember 23-án hozott határozatát (R 149/2015-1. sz. ügy) hatályon kívül helyezi abban a részében, amelyben az helyt adott a bejelentett védjegynek a 40. osztályba tartozó szolgáltatások vonatkozásában történő lajstromozása ellen irányuló felszólalásnak.
            
         
               2)
            
            
               Az EUIPO maga viseli saját költségeit, valamint a Sulayr Global Service, SL részéről a Törvényszék előtti eljárással kapcsolatban felmerült költségeket.
            
         
               3)
            
            
               A Sulayr Calidad, SL maga viseli a Törvényszék előtti eljárás során felmerült saját költségeit, valamint a Sulayr Global Service részéről az EUIPO fellebbezési tanácsa előtti eljárással kapcsolatban szükségszerűen felmerült költségeket.
            
         
      (1)  HL C 38., 2016.2.1.